ซันจิ (Sanji)



 ซันจิ - Sanji 

เขาคือกุ๊กของกลุ่มโจรสลัดหมวกฟาง และเป็น “ลูกเรือคนที่ 4” ที่ลูฟี่ชวนเข้ากลุ่มที่ภัตตาคารลอยทะเลบาราติเอ

อายุ :21 ปี

วันเกิด : 2 มีนาคม

ส่วนสูง : 180 ซม.

ค่าหัว : 177 ล้านเบรี อ้างอิงจากมังงะตอนที่801และถูกประให้จับเป็นเท่านั้น

ฉายา : “ขาดำซันจิ”

ผลปิศาจที่กินเข้าไป : ไม่มี

สีประจำตัว : สีฟ้า

เปรียบได้กับสัตว์อะไร : เป็ด

กลิ่นประจำตัว : กลิ่นบุหรี่และกลิ่นอาหารทะเล

เครือญาติที่ปรากฏในเรื่อง : ตระกูลวินสโมค

เกี่ยวกับซันจิ

โดยทั่วไป ซันจิเป็นคนขี้หลี ชอบจีบผู้หญิง และให้เกียรติสุภาพสตรีอย่างแรงกล้า แต่ก็เป็นคนที่ยึดมั่นในกฎของโจรสลัดไม่แพ้โซโล ความฝันของซันจิ ซึ่งสืบทอดมาจากเซฟขาแดง คือการตามหา “ออลบลู” แหล่งน้ำที่มีสัตว์ทะเลทุกชนิดทั่วโลกมาอยู่รวมกัน เขาเป็นคนสุดท้าย ที่จัดอยู่ใน “สามสัตว์ประหลาด”(Monster Trio) ประจำกลุ่ม (อีกสองคนคือลูฟี่และโซโล)

ความสามารถของซันจิ

ซันจิได้ฝึกวิชาการเตะมาจากเซฟขาแดง  ในการต่อสู้ เขาจะใช้เพียงขา ไม่ใช้มือเด็ดขาด เนื่องจากเป็นกฎของการเป็นกุ๊ก ที่มีมือไว้เพื่อทำอาหารเท่านั้น ในระยะหลัง ซันจิสามารถหมุนขาด้วยความเร็วสูง ทำให้ขาร้อนจนกลายเป็นสีแดง เพิ่มความเร็วและพลังโจมตีอย่างมาก ท่าดังกล่าวเรียกว่า “เดียโบล แจมบ์” (ภาษาฝรั่งเศส แปลว่า ขาปิศาจ)ชื่อท่าของซันจิ มักจะเปลี่ยนไปเรื่อยๆ ตามจุดที่เตะ และลักษณะการเตะ โดยจะเหมือนกับชื่ออาหาร หรือชื่อของเนื้อส่วนต่างๆที่นำมาทำอาหาร